**CADRUL LEGAL**: OUG 111/2010, OUG 448/2006 cu modificările şi completările ulterioare

**BENEFICIARI**: **persoanele care, în ultimele 24 de luni anterior datei naşterii copilului, au realizat timp de 12 luni venituri profesionale supuse impozitului pe venit, au fost elevi/ studenti la cursuri de zi, persoane încadrate în grad de handicap**

**ACTE NECESARE**:

* Cerere tip – *Atenţie*- Opţiunea selectată iniţial şi anume un an, doi ani, trei ani (copil cu dizabilitate) nu poate fi modificată ulterior şi va fi valabilă pe întreaga perioadă – [descarcați cererea](http://spasbm.ro/wp-content/uploads/2014/11/cerere-pentru-acordarea-indemnizatiei-de-crestere-a-copilului.pdf)
* Anexa nr.2 – completată de către angajator
* Copie după ultimul concediu medical
* Copia cererii de aprobare a concediului pentru îngrijirea copilului până la 2 (3) ani, înregistrată, aprobată de angajator şi semnată pentru conformitate
* Pentru persoanele care realizează venituri din activități independente- declarația unică pentru ultimele 24 de luni, suspendarea activității ( de la registrul comerțului, Colegiul medicilor etc)
* Dispoziţia de suspendare a contractului de muncă pentru perioada de 1 an, 2 ani sau 3 ani în cazil copilului cu handicap
* Original şi copii Xerox ale următoarelor acte:
* Livretul de familie, actele de identitate ale părinţilor, Certificat de căsătorie, certificatul de naştere al copilului/ copiilor pentru care se solicită indemnizaţia
* Extras de cont
* Certificatul de încadrare într-un grad de handicap dacă este cazul
* Alte acte solicitate, după caz, de salariaţii Serviciului Beneficii Sociale (anchetă socială, adeverinţă medic de familie, declaraţie notarială )

Dacă o persoană se află în plată cu indemnizaţie creştere copil şi a născut un alt copil, pentru prelungirea concediului se întocmeşte dosar nou.

Dacă persoana aflată în concediu pentru creşterea copilului optează pentru plata stimulentului se întocmeşte dosar nou şi se depune cerere în vederea acordării stimulentului.

 *Pentru copii născuți începând cu 01.01.2023 cel puţin două luni din perioada totală a concediului de creştere a copilului este alocată părintelui care nu a solicitat acest drept.*

 *Prin urmare, indiferent de situaţie, părintele care se află în concediu pentru creşterea copilului sau stimulent de inserţie, cu excepţia cazurilor pentru care aplicabilitatea art. 11 din O.U.G. 111/2010 nu este obligatorie, va pierde două luni din acest drept, indiferent dacă este de indemnizaţie sau stimulent, dacă celălalt părinte nu accesează propriul drept la concediu.*

 Persoanele care, în ultimii 2 ani anteriori datei naşterii copilului, au realizat timp de cel puţin 12 luni venituri din salarii şi asimilate salariilor, venituri din activităţi independente, venituri din drepturi de proprietate intelectuală, venituri din activităţi agricole, silvicultură şi piscicultură, supuse impozitului pe venit potrivit prevederilor Legii nr. 227/2015 privind Codul fiscal, cu modificările şi completările ulterioare, denumite în continuare **venituri supuse impozitului**, beneficiază de concediu pentru creşterea copilului în vârstă de până la 2 ani, respectiv 3 ani, în cazul copilului cu handicap, precum şi de o indemnizaţie lunară.